Diari Oficial de la Generalitat Valenciana


Sumari del DOGV 9264, del 26-01-2022 (2022/192)

RESOLUCIÓ de 29 de desembre de 2021, de la Conselleria d'Educació, Cultura i Esport, d'extinció de l'autorització per cessament d'activitats en el centre privat d'Educació Infantil de primer cicle Pipolandia, de València.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9264

Data del DOGV
:   26-01-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/192


Data del document
:   29-12-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 29 de desembre de 2021, de la Conselleria d'Educació, Cultura i Esport, d'extinció de l'autorització per cessament d'activitats en el centre privat d'Educació Infantil de primer cicle Pipolandia, de València. [2022/192]  
Antecedents de fet  
  
Primer. El centre privat d'Educació Infantil de primer cicle Pipolandia, amb codi 75911510, de València, està autoritzat per Ordre de 5 de maig de 2008, de la Conselleria d'Educació, per la qual es concedeix l'autorització d'obertura i funcionament a diversos centres docents privats de la Comunitat Valenciana.  
  
Segon. Segons l'informe de la Inspecció educativa de data 27 de setembre de 2021, aquest centre ha cessat les activitats educatives.  
  
  
Tercer. Una vegada emés l'informe esmentat de la Inspecció Educativa relatiu al cessament d'activitats del centre en qüestió, s'envia un requeriment al centre perquè manifeste allò que considere pertinent en un termini de 10 dies. Una vegada transcorregut el termini indicat la titularitat del centre no ha accedit a la notificació telemàtica, per la qual cosa s'entén rebutjada d'acord amb l'article 43 de la Llei 39/2015, d'1 d'octubre, del procediment administratiu comú de les administracions públiques i queda complida l'obligació de notificació de l'article 40 de la Llei 39/2015.  
  
Quart. No hi ha constància en data de hui d'al·legacions o documentació presentada per la titularitat el centre.  
  
Cinqué. En data 11 de novembre de 2021, es notifica a la titularitat del centre l'acord de la Direcció General de Centres Docents pel qual s'inicia el procediment d'extinció de l'autorització per cessament d'activitats del centre privat d'Educació Infantil de primer cicle Pipolandia, de València. En el dit acord es concedeix un termini de 10 dies per a presentar al·legacions, no havent-hi constància en data de hui d'haver sigut presentada cap documentació.  
  
Sisé. L'extinció de l'autorització d'aquest centre per cessament efectiu de l'activitat no comporta cap perjudici greu per a l'interés públic.  
  
  
Fonaments de dret  
  
Primer. Vista la proposta del director general de Centres Docents i de conformitat amb aquesta, l'òrgan competent per a adoptar aquesta resolució és la Conselleria d'Educació, Cultura i Esport, segons el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
  
  
Segon. Segons l'article 16 del Reial decret 332/92, de 3 d'abril, sobre autoritzacions de centres docents privats per a impartir ensenyaments de règim general no universitaris, que estableix l'extinció de l'autorització dels centres quan aquests hagen cessat de fet en les seues activitats.  
Vist l'informe de data 27 de setembre de 2021 de la Inspecció educativa que informa favorablement sobre el cessament efectiu d'activitats, resolc:  
  
Únic  
L'extinció de l'autorització en la totalitat dels ensenyaments per cessament d'activitats del centre docent privat següent:  
  
Denominació genèrica del centre: centre privat d'Educació Infantil de primer cicle.  
Denominació específica del centre: Pipolandia.  
Titular: Pipolandia Porter, SL.  
Domicili: c/ Godofred Ros, núm. 15  
Localitat: València. CP 46365.  
Província: València.  
Codi de centre: 29531702.  
  
Aquesta resolució tindrà efectes acadèmics a l'inici del curs escolar 2022-2023 i donarà lloc a les corresponents inscripcions de baixa en el Registre de Centres Docents de la Comunitat Valenciana.  
  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició ha d'interposar-se davant l'òrgan que ha dictat l'acte, en el termini d'un mes comptador des de l'endemà de la notificació.  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana en el termini de dos mesos a comptadors des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 29 de desembre de 2021.- El conseller d'Educació, Cultura i Esport: Vicent Marzà i Ibáñez.